b'\n_START_ARTICLE_\nSimona Vodopivec\n_START_SECTION_\n\xc5\xbdivljenje\n_START_PARAGRAPH_\nSimona Vodopivec je 1987 diplomirala iz glasbenega pouka in zborovodstva na Pedago\xc5\xa1ki akademiji v Ljubljani in se vzporedno izpopolnjevala iz solopetja pri Nadi \xc5\xbdgur in Alenki Derna\xc4\x8d Bunta. Poro\xc4\x8dena je z znanim nekdanjim smu\xc4\x8darjem, poslovne\xc5\xbeem in v zadnjih letih producentom muziklov Juretom Frankom, s katerim imata dva otroka, Mayo in Aidena.\n_START_SECTION_\nPetje\n_START_PARAGRAPH_\n\xc5\xbde kot mlada je za\xc4\x8dela nastopati in kot pevka posnela ve\xc4\x8d plo\xc5\xa1\xc4\x8d z ansambli Ultimat, Ansambel Gorenjci in Alpski kvintet, sodelovala je tudi s skupino Cafe, Andrejem \xc5\xa0ifrerjem, Romano Krajn\xc4\x8dan in skupino After eight. Nekaj \xc4\x8dasa je bila \xc4\x8dlanica \xc5\xbeenske vokalne skupine Vocalart, katere \xc4\x8dlanice so bile poleg Nade \xc5\xbdgur \xc5\xa1e Alenka Godec in Damjana Golav\xc5\xa1ek, ki so ponovno skupaj nastopile v muziklu Mamma Mia!. Z Bojanom Adami\xc4\x8dem posnela nekaj kaset z otro\xc5\xa1kimi pesmicami in \xc5\xa1ansoni.\n_START_SECTION_\nRadio in oder\n_START_PARAGRAPH_\nPetnajst let je bila del satiri\xc4\x8dno-humoristi\xc4\x8dne skupine Moped show pod vodstvom Toneta Fornezzija - Tofa. S Tofom je ustvarila tudi gledali\xc5\xa1ko predstavo Moped show v \xc5\xbeivo in  dva monomuzikala Po \xc4\x8dem je slava in Ne streljajte na Simono H2O, nastopila je tudi v muzikalu Nunsense Mojce Horvat ter v mjuziklih, ki jih producira njen soprog Jure Franko, Moje pesmi moje sanje, Ljubim te \xe2\x80\x93 spremeni se!, in Mamma Mia!.\n_START_SECTION_\nNovinarstvo\n_START_PARAGRAPH_\nVe\xc4\x8d let je vodila glasbeno radijsko oddajo Glasba je \xc5\xbeivljenje in ustvarjala tedensko rubriko Simona Vodopivec glasbeno zasli\xc5\xa1uje znane Slovence v \xc4\x8dasopisu Dnevnik, na podlagi katere je nastala knjiga Klepeti v B-duru.\n_START_SECTION_\nBibliografija\n_START_PARAGRAPH_\nKlepeti v B-duru\xc2\xa0: 111 znanih Slovencev o notah brez not (2001, Didakta) (COBISS)'